Държавен вестник, бр. 96, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  96
ната система“ и се публикуват на интернет 
страницата на фонда.
(4) Фонд „Сигурност на електроенергийната 
система“ съставя и поддържа актуален списък 
на доставчиците на електрическа енергия, с 
които има сключени договори, и го публикува 
на интернет страницата на фонда.
Чл. 17. (1) Доставчикът посочва във фак­
турите, които издава на предприятията, 
размера на предоставената компенсация за 
предходния месец.
(2) Размерът на дължимата сума по фак­
турата се намалява със стойността на пре­
доставената компенсация за предходен месец.
(3) В случай че размерът на компенсацията 
е по-голям от дължимата от предприятието 
сума по фактурата, доставчикът погасява със 
стойността на компенсацията други налич­
ни или бъдещи задължения за електрическа 
енергия на предприятието до пълното є из­
черпване или извършва реално плащане към 
предприятието за остатъка.
(4) Фонд „Сигурност на електроенергийната 
система“ извършва плащане към доставчика, 
след като доставчикът представи доказател­
ства, че реално е предоставил компенсацията 
на предприятието в пълния є размер или в 
размер съгласно ал. 3.
Чл. 18. (1) Допустимите инвестиции по 
чл. 8, ал. 2 са за:
1. мощности за производство на енергия 
от възобновяеми източници;
2. системи за съхранение на енергия;
3. мерки за увеличаване на гъвкавостта на 
търсенето на енергия;
4. мерки за енергийната ефективност, 
които оказват въздействие върху търсенето 
на електрическа енергия;
5. внедряване на електролизьори за произ­
водството на водород от възобновяеми източ­
ници или нисковъглероден водород;
6. мерки за електрификация.
(2) Изпълнението на инвестициите следва 
да е започнало след 1 юли 2025 г.
(3) Инвестициите следва да са извършени 
при пазарни условия и да бъдат включени 
в активите на предприятието, получаващо 
помощта, съгласно приложимите счетоводни 
стандарти.
(4) Инвестициите не могат да се ползват 
от други мерки за помощ.
(5) Обектът на инвестиция трябва да е 
въведен в експлоатация или инвестицията да 
започне да функционира в срок от 48 месеца 
от уведомяването за заповедта на министъра 
на енергетиката за предоставяне на компен­
сацията, освен ако предприятието може да 
докаже, че по технически причини е подходящ 
по-дълъг срок.
(6) Отделните инвестиции могат да об­
хващат помощи, получени за повече от един 
ценови период, като това следва да е посочено 
изрично в заявлението.
Чл. 19. (1) За доказване на изпълнението 
и ефекта от инвестицията предприятието, по­
лучател на помощ, подава в Министерството 
на енергетиката финансово-технически отчет 
и доказателства за изпълнението и ефекта на 
инвестицията (например оферти, договори с 
изпълнител, фактури, платежни, разрешения 
за въвеждане в експлоатация, техническа 
документация и др.) съгласно заповедта на 
министъра на енергетиката.
(2) Когато предприятието е задължено лице 
по чл. 57, ал. 2, т. 1, 2 или 3 от Закона за енер­
гийната ефективност и изпълнява инвестиция 
в мерки за енергийна ефективност, ефектът 
от инвестицията се доказва с извършеното 
обследване за енергийна ефективност или с 
анализ в рамките на прилагана сертифици­
рана система за управление на енергията или 
на околната среда, подлежаща на сертифи­
циране от независим орган за съответствие 
с европейски или международни стандарти, 
при условие че приложената от него система 
за управление включва енергийно обследване 
на съответното предприятие или промишлена 
система.
(3) Когато предприятието не е задълже­
но лице по ал. 2 и изпълнява инвестиция в 
мерки за енергийна ефективност, ефектът 
от инвестицията може да се докаже и чрез 
анализ или прилагане на утвърдени методики 
по чл. 7, ал. 1, т. 13 от Закона за енергийната 
ефективност от лице по чл. 59, ал. 1 от Закона 
за енергийната ефективност.
(4) Когато е приложимо, ефектът на из­
пълнената инвестиция може да се докаже и 
чрез информация от договор с оператор на 
електрическа мрежа и/или чрез представяне 
на самия договор с оператор на електричес­
ка мрежа, доказващи променен профил на 
потребление.
Чл. 20. (1) Когато предприятието не извър­
ши инвестициите в срока и при условията, 
определени в заповедта на министъра на 
енергетиката, то дължи възстановяване на 
предоставената помощ в цялост във Фонд 
„Сигурност на електроенергийната система“ 
и законната лихва от датата на предоставяне 
на първата месечна компенсация.
(2) На възстановяване от предприятието 
подлежи и получена помощ, когато минис­
търът на енергетиката или друг компетентен 
орган установи, че някой от критериите за 
допустимост на предприятието не е бил на­
лице. В този случай във Фонд „Сигурност на 
електроенергийната система“ се възстановяват 
получените компенсации за периода, за който 
не са били налице основанията за допустимост.
(3) Ако предприятието не възстанови пре­
доставената помощ доброволно, министърът 
за енергетиката издава акт за установяване 
на публично държавно вземане.